தலாசு பிராந்தியம்

தலாஸ் பிராந்தியம் (Talas Region, கிருகிசு மொழி :Талас облусу ) என்பது கிர்கிஸ்தானின் ஒரு மாகாணம் ( ஒப்லாஸ்ட் ) ஆகும். இதன் தலைநகரம் தலாஸ் நகரம். இதன் எல்லைகளாக மேற்கிலும்,  வடக்கிலும் கஜகஸ்தானின் ஜம்பில் பிராந்தியம், கிழக்கில் சுய் பிராந்தியம், தெற்கே ஜலால்-அபாத் பிராந்தியம், தென்மேற்கில்  உஸ்பெகிஸ்தானின்  விரல் அமைந்துள்ளது. இது பொதுவாக மேற்கு நோக்கி திறந்த U- வடிவ பள்ளத்தாக்கு ஆகும். இதன் வடக்கு பகுதி கிர்கிஸ் ஆலா-டூ மலைகளால் சூழப்பட்டுள்ளது. இது சூய் பிராந்தியத்தின் தெற்கு எல்லையாகவும் உள்ளது. கிழக்கு முனையில், தலாஸ் ஆலா-டூ மலை பிரிந்து தெற்கு எல்லையாக உள்ளது. தலாஸ் ஆறு பள்ளத்தாக்கின் மையப்பகுதி வழியாக பாய்கிறது. பிரதான நெடுஞ்சாலை (A361) கிழக்கிலிருந்து எட்மக் கணவாய் வழியாக நுழைகிறது (வானிலை காரணமாக குளிர்காலத்தில் மோசமானதாக மாறக்கூடியது) மேலும் இது பள்ளத்தாக்கிலிருந்து கஜகஸ்தானில் உள்ள தாராசுக்கு செல்கிறது. கைசில்-அடிரில் உள்ள பள்ளத்தாக்கின் வாய்க்கு அருகில், ஒரு சாலை வடக்கே தாராசை நோக்கி செல்கிறது, மற்றொன்று தெற்கே காரா-புரா கணவாய் வழியாக ஜலால்-அபாத் மாகாணம் வரை செல்கிறது. சுதந்திரத்திற்கு முன்பு பெரும்பாலான வர்த்தக தொடர்புகள் தாராசுடன் இருந்தன. வரலாற்று சிறப்புமிக்க தலாஸ் போர் இங்கு நிகழ்ந்தது.

அடிப்படை சமூக-பொருளாதார குறிகாட்டிகள் 

 வேலைவாய்ப்பு உள்ளவர் தொகை: 95,300 (2008) 
 பதிவுசெய்யப்பட்ட வேலையற்ற மக்கள் தொகை: 2,136 (2008) 
 ஏற்றுமதி: 14.6 மில்லியன் அமெரிக்க டாலர்கள் (2008) 
 இறக்குமதி: 193.3 மில்லியன் அமெரிக்க டாலர்கள் (2008) 
 நேரடி அந்நிய முதலீடுகள்: 30,4 மில்லியன் அமெரிக்க டாலர்கள் (2008 இல்)

புள்ளிவிவரங்கள் 
2009 ஆம் ஆண்டு நிலவரப்படி, தலாஸ் பிராந்தியத்தில் ஒரு நகரம், ஒரு நகர்ப்புற வகை குடியேற்றம் மற்றும் 90 கிராமங்கள் உள்ளன. இதன் மக்கள் தொகை, 2009 ஆம் ஆண்டு மக்கள் தொகை மற்றும் வீட்டுவசதி கணக்கெடுப்பின்படி, 219.6 ஆயிரம் (கணக்கிடப்பட்ட உண்மையான மக்கள் தொகை) அல்லது 226.8 ஆயிரம் (தோராய மக்கள் தொகை) ஆகும்.  2020 ஆம் ஆண்டின் தொடக்கத்தில் பிராந்தியத்தின் மதிப்பிடப்பட்ட மக்கள் தொகை 267,360 ஆகும்.

இன அமைப்பு 
2009 மக்கள் தொகை கணக்கெடுப்பின்படி, தலாஸ் பிராந்தியத்தின் இன அமைப்பு (தோராய மக்கள் தொகை):

தலாஸ் மாவட்டங்கள் 
தலாஸ் பிராந்தியம் நிர்வாக ரீதியாக 4 மாவட்டங்களாக பிரிக்கப்பட்டுள்ளது:

குறிப்புகள் 

கிர்கிசுத்தானின் பிராந்தியங்கள்
Coordinates on Wikidata